Súradnice: 42°13′S 13°50′V﻿ / ﻿42,217°S 13,833°V﻿ / 42.217; 13.833

**Abruzzy** alebo **Abruzzo** (tal. *Abruzzo* alebo staršie *Abruzzi*) je región v Taliansku. Jeho administratívnym centrom je mesto L’Aquila.

Poloha
------

Nachádza sa v strednej časti Apeninského polostrova pri pobreží Jadranského mora, ktoré tvorí jeho východné hranice. Jeho západné hranice sú vzdialené 50 km od Ríma. Na severe susedí s regiónom Marky, na západe a juhozápade s regiónom Lazio a na juhovýchode s Molise. Napriek tomu, že je región geograficky skôr v centrálnej časti Talianska ho taliansky štatistický úrad Istat považuje za časť južného Talianska, z dôvodu historického spojenia s Kráľovstvom oboch Sicílií.

Geografia
---------

Región je prevažne hornatý (pohorie Abruzzy), nachádzajú sa tu najvyššie hory v Apeninách. Hora Corno Grande je s výškou 2 912 m n. m. zároveň najvyššou horou na Apeninskom polostrove. 
  
Východ kraja tvorí zvlnená pobrežná rovina. Medzi najväčšie rieky patria Aterno-Pescara a Vomano.

Jednu tretinu územia tvoria národné parky a chránené územia. Medzi významné chránené územia patria:

* Parco Nazionale d'Abruzzo, Lazio e Molise s rozlohou 506,82 km² a so vzácnou stredozemnou faunou a flórou
* Parco nazionale del Gran Sasso e Monti della Laga s rozlohou 1 413,31 km² sa rozkladá okolo masívu Gran Sasso
* Parco Nazionale della Majella s rozlohou 740,95 km² v Stredných Apeninách v okolí masívu Majella

Podnebie
--------

Podnebie je premenlivé, stredomorského typu, na pobreží prevažne horúce a suché, v horách alpské.

Nerastné bohatstvo
------------------

V regióne sú náleziská ropy a síry, ktoré sa i aktívne ťažia.

Administratívne delenie
-----------------------

Región je rozdelený do 4 provincií:

| Provincia
 | Rozloha (km²)
 | Obyvateľstvo
 | Hustota obyv. (obyv./km²)
 | Počet obcí
 |
| --- | --- | --- | --- | --- |
| Provincia Chieti | 2 588
 | 396 190
 | 153,1
 | 104
 |
| Provincia L’Aquila | 5 034
 | 308 876
 | 61,3
 | 108
 |
| Provincia Pescara | 1 225
 | 318 701
 | 260,1
 | 46
 |
| Provincia Teramo | 1 948
 | 308 769
 | 158,5
 | 47
 |

Obyvateľstvo
------------

V súčasnosti má región viac ako 1,3 milióna obyvateľov. Miestni obyvatelia sa v taliančine nazývajú Abruzzesi a používajú svoj vlastný dialekt. V minulosti bol región známy migráciou dobytka.

Významné sídla
--------------

Medzi významné mestá patria: Pescara, Chieti, Teramo, hlavné mesto L’Aquila, Avezzano, Sulmona. Pescara je počtom obyvateľov najväčšie mesto v regióne. Medzi ďalšie významné mestá patrí priemyselné a technologické centrum Avezzano a priemyselné a turistické centrum Lanciano.

Priemysel a poľnohospodárstvo
-----------------------------

Priemysel kraja je sústredený v oblasti Pescara a L’Aquila. Pestujú sa tu obilniny (pšenica, ovos), kukurica, zemiaky a cukrová repa. V kraji sú vinice, citrusové a olivové sady. Oblasť je tiež známa chovom dobytka, oviec a rybolovom.

Referencie
----------

1. 1 2 3 4 5  Abruzzi. In:  *Encyclopaedia Beliana*. 1. vyd. Bratislava : Encyklopedický ústav SAV; Veda, 1999. 696 s. ISBN 80-224-0554-X. Zväzok 1. (A – Belk), s. 29.

Iné projekty
------------

Commons
* Spolupracuj na Commons Commons ponúka multimediálne súbory na tému **Abruzzy (región)**

Externé odkazy
--------------

* Oficiálna stránka propagujúca turistický ruch v regióne Abruzzo Archivované 2012-10-05 na Wayback Machine

Zdroj
-----

*Tento článok je čiastočný alebo úplný preklad článku Abruzzo na anglickej Wikipédii.*

  


| * z
* d
* u
Regióny Talianska |
| --- |
| Regióny | 
* Abruzzy
* Apúlia
* Basilicata
* Benátsko
* Emilia-Romagna
* Kalábria
* Kampánia
* Lazio
* Ligúria
* Lombardsko
* Marky
* Molise
* Piemont
* Toskánsko
* Umbria

 | Vlajka Talianska |
| Regióny so zvláštnymautonómnym postavením | 
* Furlansko-Júlske Benátky
* Sardínia
* Sicília
* Tridentsko-Horná Adiža
* Valle d’Aosta

 |